SET บ่ายยืนบวก ไร้ปัจจัยใหม่เข้าหนุนชู 6 หุ้น พื้นฐานแกร่ง downside จำกัด
SET บ่ายยืนบวก – ไร้ปัจจัยหนุนใหม่ พร้อมให้แนวต้าน 1,500 แนวรับ 1,490 จุด ชู 6 หุ้น พื้นฐานแกร่ง downside จำกัดและมีธีมรองรับ นำโดย CPALL, BEAUTY, BJC, ESSO, IRPC และ TOP
4 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (4 ต.ค.) ปรับตัวขึ้นตามตลาดภูมิภาคส่วนใหญ่ได้รับแรงหนุนจากราคาน้ำมันที่ยังอยู่ในระดับสูง อีกทั้งตลาดฯยังได้แรงซื้อกลุ่มแบงก์เข้ามาจากการเก็งงบฯไตรมาส 3/59 ที่คาดว่าจะออกมาดี บ่ายดัชนีฯคงยังยืนแดนบวกได้ต่อ พร้อมให้แนวต้าน 1,500 แนวรับ 1,490 จุด
 
นายชัยยศ จิวางกูร ผู้อำนวยการฝ่ายวิเคระห์ บล.โกลเบล็ก เปิดเผยว่า ตลาดหุ้นไทยในช่วงเช้าที่ผ่านมาดัชนีฯปรับตัวขึ้นไปในทิศทางเดียวกับตลาดหุ้นอื่นในภูมิภาคเอเชียส่วนใหญ่ โดยมีปัจจัยหนุนจากราคาน้ำมันที่ยังอยู่ในระดับสูง
สำหรับตลาดหุ้นไทยยังมีแรงซื้อเก็งกำไรในหุ้นในกลุ่มธนาคารพาณิชย์ที่จะเริ่มทยอยประกาศผลการดำเนินงานในไตรมาส 3/59 ออกมาในเร็ว ๆ นี้ คาดว่าจะออกมาดีส่วนแนวโน้มการลงทุนในช่วงบ่ายนี้ ดัชนีฯจะยังสามารถยืนในแดนบวกอยู่ได้ต่อ โดยปัจจัยส่งแรงหนุนยังเป็นปัจจัยเดียวกับภาคเช้า ขณะที่ไร้ปัจจัยใหม่อื่นๆเข้ามา พร้อมให้แนวต้าน 1,500 จุด แนวรับ 1,490 จุด
 
บล.ธนชาตระบุในบทวิเคราะห์ (4 ต.ค.) ว่าSET ภาคเช้าเข้าทดสอบ 1,500 จุด แต่จะยังไม่ผ่าน 1,500 จุดในวันนี้ และน่าจะกลับมาซื้อขายอยู่ในกรอบ 1,480-1,500 จุด ในสัปดาห์นี้ อย่างไรก็ดี กรณีที่ SET ผ่านไปได้ ก็ยังมอง upside จำกัด ดังนั้นจึงยังคงแนะนำเพียงแบ่งพอร์ต “Trading” บางส่วน โดย “เลือกซื้อ” หุ้นที่มีพื้นฐานแข็งแกร่ง มี downside จำกัด และมีธีมรองรับ เช่นกลุ่มที่เน้นการบริโภคพื้นฐานแกร่งอย่าง CPALL BEAUTY BJC กลุ่มโรงกลั่นที่ค่าการกลั่นปรับตัวขึ้นแรง เช่น ESSO IRPC TOP
ในขณะเดียวกันแนะนำ “ซื้อ” IRPC โดยการปรบสูงขึ้นของค่าการกลั่น (Refining Margin) จากระดับ US$3/bbl ในเดือน ส.ค.มาที่ระดับ US$7/bbl ในปัจจุบัน และคาดว่าค่าการกลั่นจะทรงตัวในระดับสูงไปจนถึงปลายปีนี้ หรือช่วงฤดูหนาวที่มีความต้องการใช้น้ำมันดีเซลเพิ่มขึ้น โดยแนะนำ “ซื้อ” IRPC (เป้าหมายพื้นฐาน 6.80 บาท – แนวต้านระยะสั้น 5.15/ 5.30) ที่ราคาหุ้นยังคง laggard หุ้นกลุ่มโรงกลั่น และได้รับผลดีจากค่าการกลั่น และส่วนต่างระหว่างผลิตภัณฑ์ปิโตรฯกับวัตถุดิบที่สูง รวมไปถึงการ Upgrade โรงกลั่นที่เข้ามาตั้งแต่เดือน ก.ค.หนุนอัตรากำไรในไตรมาส 3/59 ปัจจุบันให้ผลตอบแทนจากเงินปันผล 5.4-6.8%
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
CPF มูลค่าการซื้อขาย 1,075.59 ล้านบาท ปิดที่  32.50 บาท เพิ่มขึ้น  0.75 บาท  
PTT มูลค่าการซื้อขาย   718.65 ล้านบาท ปิดที่ 347.00 บาท ราคาไม่เปลี่ยนแปลง
KBANK มูลค่าการซื้อขาย   695.39 ล้านบาท ปิดที่ 191.50 บาท เพิ่มขึ้น  3.50 บาท
SCB มูลค่าการซื้อขาย   635.04 ล้านบาท ปิดที่ 151.00 บาท เพิ่มขึ้น  1.50 บาท            
BA มูลค่าการซื้อขาย   497.55 ล้านบาท ปิดที่  25.75 บาท เพิ่มขึ้น  0.75 บาท
               
 